**Referat fra mødet i   
Uddannelsesudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Onsdag den 14. december 2016 |
| **Mødested:** | Meldahls Rådhus – Udvalgsværelset |
| **Mødetidspunkt:** | Kl. 15:30 - 19:30 |
| **Medlemmer:** | Formand: Pernelle Jensen (V)  Næstformand: Inger Nielsen (O)  Laila Løhde Møller (A )  Nicolaj Wyke (V)  Steen Wrist Ørts (A) |

Indholdsfortegnelse

67 Godkendelse af dagsorden 3

68 Undersøgelse af uddannelsesmiljø i Fredericia 4

69 Orienteringssag - indsats for sårbare unge 5

70 Udmøntning af budget 2017 - Makerspace 7

71 Procesplan for den uddannelsespolitiske strategi 8

72 Henvendelse om brug af køkkenet på Bulows Kaserne 9

73 Eventuelt 11

# 67 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Indstillinger:

Politik og Kommunikation indstiller, at dagsorden godkendes.

Beslutning i Uddannelsesudvalget den 14-12-2016:

Godkendt.

# 68 Undersøgelse af uddannelsesmiljø i Fredericia

|  |  |  |
| --- | --- | --- |
|  | Sagsnr.:16/6836 | Sagen afgøres i: Uddannelsesudvalget |

Indstillinger:

Politik og Kommunikation indstiller, at Uddannelsesudvalget

1.   tager undersøgelsen til efterretning

2.   drøfter forslag til initiativer på baggrund af undersøgelsen

Bilag:

Åben - Rapport - Fredericia Kommunes Uddannelses- og ungemiljø

Beslutning i Uddannelsesudvalget den 09-11-2016:

Udsat til næste udvalgsmøde.

Fraværende: Steen Wrist Ørts

Beslutning i Uddannelsesudvalget den 14-12-2016:

Uddannelsesudvalget tager undersøgelsen til efterretning.

Sagsbeskrivelse:

**Resumé**

Uddannelsesudvalget præsenteres for resultatet af den iværksatte undersøgelse af uddannelsesmiljøet i Fredericia Kommune, samt en række udviklingspointer i forlængelse heraf.

**Beskrivelse**

Uddannelsesudvalget igangsatte på udvalgsmødet i maj 2016 en undersøgelse af det eksisterende uddannelsesmiljø i Fredericia, og hvilket uddannelsesmiljø de unge drømmer om.

Baggrunden for undersøgelsen er et delmål i Uddannelsesudvalgets strategi om, at der skal skabes et aktivt og inkluderende uddannelsesmiljø i Fredericia.

Da der fortsat arbejdes på den kvalitative del af undersøgelsen helt frem til udvalgsmødet er der på nuværende tidspunkt kun udarbejdet en foreløbig rapport som indeholder de foreløbige resultater og konklusioner.

På udvalgsmødet vil der blive givet en præsentation af det endelige resultat af undersøgelsen. På mødet fremlægges resultatet af den kvantitative undersøgelse og de kvalitative fokusgruppeinterviews, samt forslag til initiativer i forlængelse af heraf.

# 69 Orienteringssag - indsats for sårbare unge

|  |  |  |
| --- | --- | --- |
|  | Sagsnr.:16/4427 | Sagen afgøres i: Social- og Omsorgsudvalget |

Sagsresumé:

Orienteringssag om Bevillingsnævnets rolle i udmøntningen af forligstekst omkring sårbare unge i budget 2016. Orienteringssagen er på dagsordenen til Social- og Omsorgsudvalget, Børne- og Skoleudvalget, Uddannelsesudvalget, Arbejdsmarkeds- og Integrationsudvalget samt Sundhedsudvalget.

**Sagsbeskrivelse:**

Følgende forligstekst fremgår af budget 2016:

” ***Indsats for sårbare unge***

*Udsatte borgere lever i gennemsnit 15-20 år kortere end andre mennesker og henvender sig mindre til lægen med deres helbredsproblemer. Misbrug blandt unge er et problem, som forligspartierne ser på med stor alvor. Der er brug for en proaktiv og intensiv indsats, der hjælper de unge tilbage til en god tilværelse i uddannelse og job. Derfor skal der bevilliges 600.000 kr. årligt til en læge i misbrugscentret.*

*Social- og Omsorgsudvalget, Børne- og Uddannelsesudvalget og Beskæftigelses- og Sundhedsudvalget forelægges i løbet af 2015 en plan for en samlet forebyggende indsats af unges misbrug. Planen træder i kraft primo 2016.*

*Forligspartierne ønsker at signalere, at stoffer i nattelivet er helt uacceptabelt, og derfor skal planen tage initiativ til et samarbejde mellem byens natklubber, barer og kommune omkring drug-tests.*

*I planen indgår afklarende psykologsamtaler til sårbare unge på vej gennem uddannelsessystemet, samt forslag til finansiering af den samlede indsats. Forligspartierne ønsker, at de unges forældre og netværk deltager i indsatsen.*

*Der afsættes 750.000 kr. i 2016 og 2017, hvorefter indsatsen evalueres*”.

På den baggrund har der bl.a. været en drøftelsessag på Bevillingsnævnets dagsorden den 27. september 2016, hvor nævnet drøftede, hvorledes de kunne bidrage til udmøntningen af ovenstående.

På mødet orienterede Peter Balsgaard fra Fredericia Lokalpoliti om, at der frem til den 27. september 2016 har været 141 politisager i Fredericia omkring besiddelse af hash eller andre stoffer. Kun to af disse sager er registreret på diskoteker eller lignende steder. Der er ikke sket en stigning på dette område i politimæssig sammenhæng.

Bevillingsnævnet besluttede enstemmigt på mødet:

-      At der ikke på nuværende tidspunkt ændres i afgørelsernes vilkår, fx omkring drug-tests – bl.a. for at bibeholde ensartetheden i politikredsen.

-      At Bevillingsnævnet primo 2017 inviterer diskoteksejere til et dialogmøde, hvor narkoproblematikken kan drøftes, og hvor der kan følges op på de tidligere drøftelser omkring bander. På dette møde vil den nuværende Restaurations- og bevillingsstrategi også blive drøftet, så det kan vurderes, om der er behov for en revidering af denne.

Økonomiske konsekvenser:

Ingen.

Vurdering:

Ingen.

Indstillinger:

Politik og Kommunikation indstiller, at orienteringen tages til efterretning.

Bilag:

Beslutning i Uddannelsesudvalget den 14-12-2016:

Orientering taget til efterretning.

Beslutning i Social- og Omsorgsudvalget den 12-12-2016:

Taget til efterretning.

Beslutning i Sundhedsudvalget den 12-12-2016:

Taget til efterretning.

Beslutning i Børne- og Skoleudvalget den 13-12-2016:

Orientering taget til efterretning.

# 70 Udmøntning af budget 2017 - Makerspace

|  |  |  |
| --- | --- | --- |
|  | Sagsnr.:16/7858 | Sagen afgøres i: Uddannelsesudvalget |

Sagsresumé:

Uddannelsesudvalget skal drøfte udmøntningen af midlerne til Makerspace fra budget 2017.

**Sagsbeskrivelse**

Teksten fra budget 2017 ønskes drøftet med henblik på en politisk udmøntning:

**Fremtidens arbejdspladser kræver fremtidens unge**

Teknologi og IT spiller en større og større rolle både for vores virksomheder og i skoler og på ungdomsuddannelser og videregående uddannelser, og derfor ønsker byrådet en ekstra indsats for at fremme teknologiforståelsen blandt vores unge.

Vi vil etablere et teknologi-værksted (MakerSpace), hvor vores skoler, ungdomsuddannelser og videregående uddannelser samt fritidstilbud kan arbejde med og undervise i fremtidens teknologier som eksempelvis 3D print og elektronik. Teknologi-værkstedet skal danne rammerne for en undervisningsplatform, der ruster vores unge til fremtidens arbejdspladser og som tilbud til morgendagens iværksættervirksomheder indenfor teknologi og IT. Der afsættes 0,5 mio. kr. i 2017 til dette initiativ, og der skal arbejdes på at søge fonde til yderligere finansiering.

Økonomiske konsekvenser:

Ingen.

Indstillinger:

Politik og Kommunikation indstiller, at Uddannelsesudvalget drøfter udmøntningen af Makerspace.

Bilag:

Beslutning i Uddannelsesudvalget den 14-12-2016:

Uddannelsesudvalget drøftede udmøntningen af Makerspace, og besluttede at invitere interessenter til at give input til projektet.

# 71 Procesplan for den uddannelsespolitiske strategi

|  |  |  |
| --- | --- | --- |
|  | Sagsnr.:16/6079 | Sagen afgøres i: Uddannelsesudvalget |

Sagsresumé:

Uddannelsesudvalget har udarbejdet et udkast til uddannelsespolitisk strategi, samt udviklingsspor for strategien. Uddannelsesudvalget har ønsket en bred involvering og høring af strategien, og har bedt om et udkast til en procesplan. Denne er vedhæftet som bilag.

Indstillinger:

Politik og Kommunikation indstiller, at Uddannelsesudvalget drøfter og godkender procesplanen.

Bilag:

Åben - Procesplan for den uddannelsespolitiske strategi 2017.docx

Beslutning i Uddannelsesudvalget den 14-12-2016:

Procesplanen godkendt, med datoer drøftes med interessenter.

# 72 Henvendelse om brug af køkkenet på Bulows Kaserne

|  |  |  |
| --- | --- | --- |
|  | Sagsnr.:16/8042 | Sagen afgøres i: Uddannelsesudvalget |

Sagsresumé:

Uddannelsesudvalget har ansvaret for de midlertidige aktiviteter på Bulows Kaserne, og har derfor fået en henvendelse om lån af køkkenet.

**Sagsbeskrivelse:**

Henvendelsen kommer fra Fredericia Jobcenter, der vil igangsætte Projekt Streetfood til flygtninge.

Projektet handler om, at klæde nogle af vores flygtninge på, så de kan blive selvforsørgende via salg af Streetfood.

Første projekt bliver en pilotprojekt med 2 borgere. Projektet foregår på MESSE C og borgerne arbejder praktiks med mad i 20 uger. Sideløbende med dette tiltag går projektdeltagerne på sprogskole.

Business Fredericia står til rådighed med vejledning vedr. opstart af egen virksomhed.

Der er forhandlinger med Fredericia C vedr. containere, hvor maden kan sælges fra.

Når borgerne er færdige på MESSE C, har de brug for et godkendt køkken, hvor de kan lave den mad. Forespørgslen går på, om køkkenet på Bülows kan anvendes til projektet.

Økonomiske konsekvenser:

Der må påregnes udgifter til reetablering af køkkenet på Bulows Kaserne, eftersom køkkenet er pakke ned i kælderen og ikke i funktion.

Vurdering:

Det skal tages stilling til finansiering af udgifterne for reetablering af køkkenet og godkendelsen af det inden ibrugtagning.

Indstillinger:

Politik og Kommunikation indstiller, at Uddannelsesudvalget drøfter henvendelsen.

Bilag:

Beslutning i Uddannelsesudvalget den 14-12-2016:

Uddannelsesudvalget er positivt indstillet over for arbejdsmarkedsprojekter. Det konkrete projekt er ikke behandlet på mødet.

Uddannelsesudvalget er generelt positivt indstillet over for projekter, der ikke er konkurrenceforvridende, overholde almindelig lovgivning, har midlertidig karakter og hvor lejer/låner afholdes alle udgifter til etablering, reetablering og drift.

Udvalget tager endelig stilling til retningslinjer om brugen Bulows Kaserne på det kommende udvalgsmøde.

# 73 Eventuelt

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Sagsresumé:

Henvendelse fra Fredericia Kunstforening drøftet.

Økonomiske konsekvenser:

Vurdering:

Indstillinger:

Fagafdelingen indstiller

Bilag:

Beslutning i Uddannelsesudvalget den 14-12-2016:

Henvendelse fra Fredericia Kunstforening drøftet.

**Underskriftsside**

Pernelle Jensen

Steen Wrist Ørts

Nicolaj Wyke

Laila Løhde Møller

Inger Nielsen